Unionin tuomioistuimen määräys (kuudes jaosto) 12.11.2020 – Lazarus vastaan komissio
(asia C-85/20 P) (1)
(Muutoksenhaku – Unionin tuomioistuimen työjärjestyksen 181 artikla – Valtiontuet – Tuki, jonka Unkari on myöntänyt yrityksille, jotka ovat työllistäneet rajoitetusti työkykyisiä työntekijöitä – Euroopan komission väitetyt päätökset toimenpiteen soveltuvuudesta sisämarkkinoille – Kumoamiskanne – Kanteen nostamisen määräaika – Alkamisajankohta – Tiedon saaminen riidanalaisen toimen olemassa olosta – Kohtuullinen määräaika sen koko tekstin pyytämiseksi – SEUT 263 artiklassa tarkoitetun kannekelpoisen toimen käsite – Ensimmäisessä oikeusasteessa esitetyn vaatimuksen tutkittavaksi ottamisen edellytysten puuttuminen – Valitus, jonka tutkittavaksi ottamisen edellytykset osittain selvästi puuttuvat ja joka on osittain selvästi perusteeton)
1.      Kumoamiskanne – Määräajat – Alkamisajankohta – Päivä, jona toimesta saadaan tieto – Tietämättömyys asiavaltuudesta silloin, kun toimesta saadaan tieto – Vaikutuksettomuus
(SEUT 263 artiklan neljäs ja kuudes kohta)
(ks. 23–25 kohta)
2.      Muutoksenhaku – Valitusperusteet – Tosiseikkojen ja selvitysaineiston virheellinen arviointi – Tutkimatta jättäminen – Unionin tuomioistuimen harjoittama tosiseikkojen ja selvitysaineiston arvioinnin valvonta – Tutkimatta jättäminen selvitysaineiston vääristämistä lukuun ottamatta
(SEUT 256 artikla; Euroopan unionin tuomioistuimen perussäännön 58 artikla)
(ks. 27 ja 28 kohta)
3.      Muutoksenhaku – Valitusperusteet – Peruste, joka esitetään ensimmäistä kertaa vasta muutoksenhaun yhteydessä – Tutkimatta jättäminen
(SEUT 256 artiklan 1 kohdan toinen alakohta; Euroopan unionin tuomioistuimen perussäännön 58 artikla)
(ks. 30 kohta)
4.      Kumoamiskanne – Määräajat – Alkamisajankohta – Toimi, jota ei ole julkaistu eikä annettu kantajalle tiedoksi – Täsmällinen tieto toimen sisällöstä ja perusteluista – Velvollisuus pyytää toimen teksti kokonaisuudessaan kohtuullisessa ajassa siitä, kun toimen olemassaolosta saadaan tieto – Kohtuullisen ajan noudattaminen – Arviointiperusteet
(SEUT 263 artiklan kuudes kohta)
(ks. 32–35 kohta)
5.      Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Komission kansalliselle tuomioistuimelle osoittamalla kirjeellä, jossa rajoitutaan antamaan sille tietoja valtiontukia koskevan kantelun tutkinnan edistymisestä, ei ole sitovia oikeusvaikutuksia – Kanteen tutkimatta jättäminen
(SEUT 263)
(ks. 41–46 kohta)
6.      Tuomioistuinmenettely – Perustellulla määräyksellä tehty päätös – Prosessinjohtotoimiin turvautuminen – Unionin yleisellä tuomioistuimella ei ole velvollisuutta perustella kyseisten toimenpiteiden tarpeellisuutta – Puolustautumisoikeuksia ei ole loukattu
(Unionin yleisen tuomioistuimen työjärjestyksen 89, 90 ja 126 artikla)
(ks. 50–55 kohta)
Ratkaisu
1)
Valitus hylätään, koska sen tutkittavaksi ottamisen edellytykset osittain selvästi puuttuvat ja koska se on osittain selvästi perusteeton.
2)
Lazarus Szolgáltató és Kereskedelmi Kft. vastaa omista oikeudenkäyntikuluistaan.
1 EUVL C 201, 15.6.2020.